10. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.143904 της 3 Νοεμ./27 Δεκ.1972  (ΦΕΚ Β΄1131) Περί τροποποιήσεως της υπ’ αριθ.53035/1972 υπουργικής αποφάσεως και συμπληρώσεως της παρ.1 του άρθρ.4 αυτής. Έχοντες υπ’ όψιν: α)τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου κυρωθείσης δια του άρθρ.1 του Ν.Δ/τος υπ’ αριθ.4263/1962 (ΦΕΚ 187 τευχ.Α΄)περί κυρώσεως της υπ’ αριθ.107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων» και β)την πρότασιν της Συγκλήτου του Εθνικού Μετσοβίου Πολυτεχνείου (συνεδρία αυτής της 4.8.1972), αποφασίζομεν: Τροποποιούντες την υπ’ αριθ.53035/1972 ημετέραν απόφασιν (ανωτ. σελ.82,07) συμπληρούμεν την παρ.1 του άρθρ.4 αυτής, και ορίζομεν ειδικώς δια το Εθνικόν Μετσόβιον Πολυτεχνείον όπως από του ακαδημαϊκού έτους 1972-1973 σπουδασταί αυτού οφείλοντες δύο μαθήματα ασχέτως του εάν ταύτα είναι ετήσια ή εξαμηνιαία λόγω απορρίψεώς των ή μη προσελεύσεώς των προς εξέτασιν, εγγράφονται αυτοδικαίως εις το επομένον έτος σπουδών, μεταφέροντες την εξέτασιν των μαθημάτων τούτων ομού μετά των μαθημάτων του εις ο εγγράφονται νέου έτους σπουδών. Αι διατάξεις της παρούσης δεν έχουσιν εφαρμογήν επί των σπουδαστών των εγγραφέντων κατά το ακαδημαϊκό έτος 1971-1972 και μόνον δια την εξεταστικήν περίοδον Οκτ.1972-1973. Η παρούσα δημοσιευθήτω δια της Εφημερίδος της Κυβερνήσεως. 31.Γ.δ.9-10 Φοίτηση, εξετάσεις κλ.π. Εθνικού Μετσόβιου Πολυτεχνείου 